આ પ્રસંગે જજ કે.આર. પંડયા, નગરપાલિકાના ઉપ પ્રમુખ જીજ્ઞાબેન પંડયા, મહિલા વકિલ રાજુબેન ત્રિવેદી, સામાજીક કાર્યકર પન્‍નાબેન શુકલએ પ્રાસંગિક ઉદ્દબોધનોમાં દહેજ, ઘરેલું હિંસા, મહિલા અત્‍યાચાર અંગે કાયદાકીય જોગવાઇઓની જાણકારી આપી હતી. "નારીને આપો માન, નારીને આપો સન્‍માન"ને સાર્થક કરવા સમાજના દરેકે મહિલા સશક્તિકરણ માટે સહયોગ આપવા પણ વધુમાં જણાવ્‍યું હતું. મહિલા અત્‍યાચાર, દહેજ વગેરે અટકાવવા અંગેની જાગૃતિ માટે બહેનો દ્વારા નાટક રજુ કરવામાં આવેલ હતું. આ પ્રસંગે પ્રોટેકશન અધિકારી હિનાબેન ચૌધરી, આઇ.સી.ડી.એસ.ના અધીકારીઓ, પદાધિકારીઓ સહિત બહોળી સંખ્‍યામાં મહિલાઓ ઉપસ્‍થિત રહયા હતાં.